
                                                                                        PREDLOG
     Na osnovu člana 239 stav 19 i člana 240a stav 2 Zakona o planiranju prostora i izgradnji objekata ("Službeni list CG", br. 64/17, 44/18 i 63/18, 11/19 i 82/20), člana 27 stav 1 tačka 5, člana 28 stav 1 tačka 2 i člana 38 stav 1 tačka 2 i 8 Zakona o lokalnoj samoupravi (“Službeni list Crne Gore” br. 02/18, 34/19 i 38/20), člana 25 stav 1 tačka 2 i člana 53 stav 1 tačka 2 i 8 Statuta opštine Tuzi ("Sl. list CG - Opštinski propisi, br. 24/19 i 05/20 ), uz prethodnu salgasnost Vlade Crne Gore broj: 07-5296 od 27. novembra 2020. godine, Skupština opštine Tuzi, na sjednici održanoj dana ____ .12.2020. godine, donijela je

ODLUKA
o naknadi za komunalno opremanje građevinskog zemljišta

I OSNOVNE ODREDBE
Član 1
     Ovom odlukom propisuju se visina, uslovi, način, rokovi i postupak plaćanja naknade za komunalno opremanje građevinskog zemljišta, kao i dokazi za ostvarivanje prava na umanjenje naknade.
Član 2
     Priprema i komunalno opremanje građevinskog zemljišta (u daljem tekstu: komunalno opremanje građevinskog zemljišta), vrši se u skladu sa Programom uređenja prostora.
     Za komunalno opremanje građevinskog zemljišta plaća se naknada.
     Naknada za komunalno opremanje građevinskog zemljišta (u daljem tekstu: naknada), uplaćuje se na uplatni račun budžeta Opštine Tuzi.
II RODNA SENZITIVNOST
Član 3
     Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.
III USLOVI I VISINA
Član 4
     Naknadu plaća investitor.
[bookmark: _Hlk55396139]  Naknada se obračunava na osnovu revidovanog glavnog projekta po m2 neto površine objekta i po m2 otvorenog prostora na parceli namijenjenog za obavljanje djelatnosti.
     Obračun površina objekta vrši se prema Pravilniku o načinu obračuna površine i zapremine objekata.
Član 5
     Visina naknade utvrđuje se u zavisnosti od stepena opremljenosti građevinskog zemljišta, prosječnih troškova opremanja građevinskog zemljišta, zona, vrste objekta i učešća investitora u komunalnom opremanju.
     Stepen opremljenosti građevinskog zemljišta iskazuje se koeficientom opremljenosti po zonama, na osnovu pripadajuće vrijednosti izgrađenih objekata i uređaja komunalne infrastrukture i na osnovu tržišnog kriterijuma vrijednosti lokacije, gdje je vrijednost lokacije srazmjerna njenom položaju, pristupačnosti, obimu i raznolikosti ponude i posebnim pogodnostima za određenu namjenu.
Član 6
     Granice zona utvrđene su na osnovu zahvata planskih dokumenata, granica naselja i katastarskih opština i to:

PRVA ZONA
     Obuhvata prostor koji zahvata:
     KO Tuzi, KO Dinoša (osim naselja Pikalja, Prifta, Lovke i Selišta), Vladne i Kuće Rakića u granicama zahvata naselja, KO Vranj i KO Vuksanlekić.

DRUGA ZONA
     Obuhvata sva ostala seoska naselja i zemljište na teritoriji Opštine Tuzi.

Član 7
     Komunalno opremanje građevinskog zemljišta može izvršiti investitor čija lokacija se komunalno oprema, pod sledećim uslovima:
     -da se opremanje izvrši u skladu sa Zakonom, na osnovu revidovanog glavnog projekta pribavljenog od strane investitora ili nadležnog organa;
     -da je nadležni organ izvršio eksproprijaciju nepokretnosti potrebnih za realizaciju radova na komunalnom opremanju, ili zaključio sporazum odnosno pribavio saglasnost vlasnika nepokretnosti;
     -da nadležni organ odobri cijene izrade i revizije tehničke dokumentacije i da saglasnost na predmjer i predračun radova komunalnog opremanja, s tim da jedinične cijene ne mogu biti veće od prosječnih cijena iz posljednja tri (3) tendera koje je sprovela Opština i po istim zaključila ugovor, za istu ili sličnu vrstu i količinu radova, odnosno usluga;
   -da stručni nadzor nad izgradnjom objekata i uređaja komunalne infrastrukture vrši nadležni organ;
      Međusobna prava i obaveze iz stava 1 ovog člana između nadležnog organa i investitora uređuju se ugovorom.
   Konačan obračun između nadležnog organa i investitora izvršiće se po ispostavljenoj i ovjerenoj okončanoj situaciji, nakon primopredaje objekata i uređaja komunalne infrastrukture koji su predmet ugovora.
   Plaćanje izvedenih radova koji su predmet ugovora iz stava 2 ovog člana vrši se najviše do iznosa ugovorene naknade za komunalno opremanje.

Član 8
  Iznos naknade po m² neto površine objekta odnosno otvorenog prostora na parceli projektovanog za obavljanje djelatnosti iznosi:
   ----------------------------
   Zona                I         II
   Iznos (€/m2)   48.81    00,00
   ----------------------------
IV NAČIN, ROKOVI I POSTUPAK PLAĆANJA NAKNADE
Član 9
     Naknadu utvrđuje rješenjem nadležni organ lokalne uprave za poslove izgradnje, imovine i zastupanja (u daljem tekstu: nadležni organ), u skladu sa odredbama člana 239 Zakona o planiranju prostora i izgradnje objekata (“Službeni list Crne Gore” br.64/17, 44/18, 63/18, 11/19 i 82/20) (u daljem tekstu: Zakon) i ove odluke. 
     Postupak se pokreće podnošenjem zahtjeva za utvrđivanje naknade nadležnom organu.
     Uz zahtjev iz stava 2 ovog člana, dostavlja se revidovani idejni, odnosno glavni projekat i izjava revidenta sa potrebnim podacima za obračun naknade, za komunalno opremanje, odnosno oslobođenje ili umanjenje naknade, u skladu sa ovom odlukom i zakonom.
     Nakon upisa objekta u katastar nepokretnosti nadležni organ može dautvrdi konačni iznos naknade u skladu sa zakonom.
Član 10
     Odnosi u pogledu obračuna i plaćanja naknade, kao i prava i obaveze između investitora i Opštine Tuzi (u daljem tekstu: Opština), uređuju se ugovorom.
     Ugovor iz stava 1 ovog člana zaključuju investitor i Opština, prije podnošenja prijave za građenje.
  Ugovor iz stava 1 ovog člana po potrebi, sadrži i obavezu izmirenja dospjelih potraživanja po ranije zaključenim ugovorima o naknadi. 
Član 11
  Nadležni organ stara se o izvršenju ugovora iz člana 10 ove odluke i izdaje potvrdu investitoru kao dokaz o regulisanju odnosa u pogledu plaćanja naknade.
Član 12
     Naknada se plaća u ukupnom iznosu jednokratno ili u mjesečnim ratama.
     Ako se investitor u postupku donošenja rješenja ne opredijeli za način plaćanja naknade, plaćanje naknade se utvrđuje u jednokratnom iznosu.
  Jednokratno plaćanje podrazumijeva plaćanje naknade u cjelokupnom iznosu u roku od od 15 (petnaest) dana od dana zaključenja ugovora, u kom slučaju investitor ima pravo na umanjenje naknade za 20 % od obračunate vrijednosti naknade.
  Investitor može naknadu platiti u jednakim mjesečnim ratama i to:
   - za porodične stambene zgrade do 200m2 ukupne neto površine na period od 10 godina;
   - za objekte do 500 m2 ukupne neto površine na period od 5 godina;
   - za ostale objekte na period od 3 godine.
     Ukoliko se investitor odluči za plaćanje naknade u skladu sa stavom 4 ovog člana, prva rata se utvrđuje u visini od 20% od utvrđenog iznosa naknade, a preostali iznos naknade se utvrđuje u jednakim mjesečnim ratama. 
     U slučaju plaćanja naknade na rate, investitor ima pravo da u bilo kom trenutku zahtijeva da preostali iznos duga po osnovu naknade plati jednokratno, u kom slučaju ostvaruje pravo na umanjenje preostalog iznosa od 20 %.
     Umanjenje iz stava 3 i 6 ovog člana može se ostariti samo u slučaju kada investitor nije ostvario umanjenje iz člana 16 ove Odluke.
Član 13
     Investitoru koji zakasni s plaćanjem naknade u ratama obračunavaće mu se zakonska zatezna kamata. 
     Kod plaćanja naknade u ratama investitor dužan je da obezbijedi sredstva obezbjeđenja plaćanja, i to:
    -pravna lica, neopozivu bankarsku garanciju "bez prigovora" naplativu "na prvi poziv", na utvrđeni iznos naknade, u skladu sa važećim zakonskim propisima, ili bankarsku revolving garanciju "bez prigovora" naplativu "na prvi poziv", u vrijednosti 12 mjesečnih rata utvrđene naknade. Za dio duga koji nije obezbijeđen revolving bankarskom garancijom investitor je dužan da obezbijedi hipoteku I reda na nepokretnosti, čija vrijednost mora biti za 30% veća od vrijednosti preostalog duga;
    -fizička lica, hipoteku I reda na nepokretnosti, čija vrijednost mora biti za 30% veća od utvrđene vrijednosti naknade.
     Ukoliko investitor zakasni sa plaćanjem naknade duže od tri mjeseca, smatraće se dospjelim cjelokupni iznos duga pa će Opština, aktivirati sva predviđena sredstva obezbjeđenja.
     Kod obezbjeđivanja plaćanja hipotekom, investitor je dužan da uz dokaz o upisu hipoteke u katastar nepokretnosti, dostavi i procjenu vrijednosti nepokretnosti od strane ovlašćenog procjenitelja, na kojoj je uspostavljena hipoteka.
     Sredstva obezbjeđenja iz ovog člana, ne isključuju pravo Opštine na pokretanje sudskog, izvršnog i drugih postupaka u cilju naplate potraživanja.
     Predmet hipoteke može biti nepokretnost upisana u listu nepokretnosti bez tereta i ograničenja i to: stambeni prostor, poslovni prostor, urbanistička parcela, a izuzetno, ukoliko Opština ima interes i katastarska parcela na kojoj je planirana izgradnja objekata od opšteg interesa koji služe komunalnom opremanju lokacije.
Član 14
  Rokovi za komunalno opremanje koje realizuje lokalna samouprava, utvrđuju se u skladu sa Programom uređenja prostora.
Član 15
[bookmark: _Hlk502057410]      Ako se vrši rekonstrukcija objekta u postojećim gabaritima odnosno rušenje objekta radi izgradnje novog u postojećim gabaritima, kojom se ne dobija novoizgrađena površina, naknada se ne plaća ako nije potrebno dodatno komunalno opremanje građevinskog zemljišta.
      Objekat iz stava 1 ovog člana mora biri evidentiran u katastru nepokretnosti, katastarski razrađen po posebnim djelovima objekta i bez upisanih tereta ,,nema dozvolu” ili ,,nema prijavu građenja’’.
      Ukoliko se vrši rekonstrukcija u smislu dogradnje i nadgradnje objekata, odnosno rušenje radi izgradnje novog objekta u većim gabaritima, za razliku u površini investitor plaća naknadu u skladu sa ovom odlukom. 
      U slučaju da je površina objekta iz stava 1 ovog člana koji se ruši veća od površine objekta koji se gradi, investitor nema pravo na povraćaj razlike vrijednosti naknade.
[bookmark: _Hlk499531185][bookmark: clan_15]      U slučajevima iz stava 1 ovog člana Opština nema obavezu opremanja lokacije investitora.
Član 16
     Iznos naknade utvrđen u skladu sa ovom Odlukom umanjuje se za:
     - objekte kojim se rješava stambeno pitanje -za 50%; 
     -objekte u biznis zoni - za 100%;
     -otvoreni prostor na parceli koji je projektovan za obavljanje djelatnosti - za 50%;
     -objekte namijenjene za novo zapošljavanje za više od 10 lica – za 20 %;
     -objekte na kojima su ugrađeni solarni paneli u skladu sa revidovanim glavnim projektom solarnog sistema koji se koriste za grijanje sanitarne vode, grijanje i hlađenje prostora – za 100 eura po m² ugrađenog solarnog panela, a najviše do 50% obračunate naknade;
     -pretvaranje posebnog i zajedničkog dijela stambene zgrade u poslovnu prostoriju odnosno poslovne prostorije u posebni ili zajednički dio stambene zgrade - za 70%;
     -potkrovlja u objektima neto površine do 200 m² – za 50 %;
     -potkrovlja u ostalim objektima – za 10 %;
     -rekonstrukciju ili rušenje postojećeg i izgradnju novog objekta u postojećim gabaritima ako je potrebno dodatno komunalno opremanje – za 50 %, s tim da objekat mora biti evidentiran u katastar nepokretnosti, katastarski razrađen po posebnim djelovima i bez upisanih terete “nema dozvolu” ili “nema prijavu građenja”;
     -rekonstrukciju objekata u kulturno-istorijskim cjelinama odnosno objekata upisanih u registar kulturnih dobara – za 80%;
     -za samostalni objekat nadzemne garaže - za 80 %;
     -za nadzemne garaže u objektu – 80 %, pri čemu se umanjenje odnosi na garažna mjesta i interne komunaikacije;
     -vjerske objekte - za 80%;
   Za umanjenje iznosa naknade iz stava 1 ovog člana, investitor je dužan da dostavi izjavu revidenta o ispunjenosti uslova o plaćanju naknade o umanjenom iznosu.
     Za umanjenje naknade iz stava 1 alineja 1 ovog člana, dostavlja se dokaz da investitor i članovi njegovog domaćinstva nemaju u svojini stambeni objekat odnosno stambenu jedinicu na teritoriji Crne Gore ili nemaju u susvojini više od jedne trećine ukupne površine stambenog objekta odnosno stambene jedinice u Crnoj Gori, čija površina nije veća od 99,00 m², u poslednje (3) godine od dana podnošenja zahtjeva za obračun naknade i izjava o kućnoj zajednici i broju članova porodičnog domaćinstva.
     U slučaju iz stava 1 alineja 5 ovog člana povraćaj sredstava izvršiće se aneksom ugovora o naknadi za komunalno opremanje koji se zaključuje na zahtjev investitora nakon konačnog izvještaja stručnog nadzora, na osnovu izjašnjenja posebne komisije Opštine. Ukoliko je investitor osnovnim ugovorom već ostvario pravo na umanjenje naknade po drugom osnovu iz stava 1 ovog člana, izvršiće se povraćaj sredstava u razlici iznosa između umanjenja po osnovu ugrađenih solarnih panela i ostvarenog umanjenja iz osnovnog ugovora.
     Za objekte iz stava 1 alineja 6 ovog člana obračun se vrši na osnovu lista nepokretnosti, koji organ nadležan za izdavanje rješenja o pretvaranju dostavlja organu lokalne uprave nadležnom za utvrđivanje naknade.
     Za objekte iz stava 1 alineja 9 ovog člana umanjenje se odnosi samo na neto površinu postojećeg objekta, a ne i na novoizgrađenu površinu ukoliko je ima. 
     Ako podnosilac zahtjeva ne dostavi dokaze u smislu člana 239 st. 4 i 7 Zakona i akte iz st. 2 ovog člana ili ako iz akata proizilazi da objekat ne ispunjava uslove na osnovu kojih je ostvareno umanjenje naknade, naknada se obračunava u punom iznosu.
     Naknada može predstavljati učešće Opštine Tuzi u javno privatnom partnerstvu.
     Ako investitor ostvaruje pravo na umanjenje naknade po više osnova iz stava 1 ovog člana, primjenjuje se osnov za umanjenje koji je najpovoljniji po investitora.
V NADZOR
Član 17
     Nadzor nad sprovođenjem ove odluke vrši nadležni organ lokalne uprave za poslove izgradnje, imovine i zastupanja.
Član 18
U slučaju spora u vezi sa realizacijom komunalnog opremanja građevinskog zemljišta, ugovorne strane mogu pokrenuti spor pred nadležnim sudom u Podgorici.

VI PRELAZNE I ZAVRŠNE ODREDBE
Član 19
     Postupci započeti do dana stupanja na snagu ove odluke, u kojima nije zaključen ugovor, okončaće se po odredbama ove odluke, ukoliko je to povoljnije za investitora.
     
Član 20
    
     Danom stupanja na snagu ove odluke prestaje da važi Odluka o naknadi za komunalno opremanje građevinskog zemljišta ("Službeni list Crne Gore - Opštinski propisi", br. 18/19).
 
     Ova odluka stupa na snagu osmog dana od dana objavljivanja u "Službenom listu CG – Opštinski  propisi".




Broj: 02-030/20-
Tuzi, ____.12.2020.godine
 



SKUPŠTINA OPŠTINE TUZI
PREDSJEDNIK,
Fadil Kajoshaj



OBRAZLOŽENJE

I	PRAVNI OSNOV


Pravni osnov za donošenje ove odluke sadržan je u odredbama člana 239 stav 19 i člana 240a stav 2 Zаkоnа о planiranju prostora i izgradnji objekata ("Službeni list CG", br. 64/17, 44/18, 63/18, 11/19 i 82/20), člana 27 tačka 5, člana 28 stav 1 tačka 2 i člana 38 stav 1 tačka 2 i 8 Zаkоnа о lоkаlnој sаmоuprаvi („Službeni list CG“, br. 2/18, 34/19 i 38/20) i člаnа), člana 25 stav1 tačka 2 i člana 53 stav 2 i 8 Stаtutа Opštine Tuzi („Službeni list CG – Opštinski propisi“, br. 24/19, 05/20).

Članom 239 Zakona o planiranju prostora i izgradnji objekata u stavu 1 propisano je da za komunalno opremanje građevinskog zemljišta, do početka primjene propisa iz člana 62 stav 3 i člana 64 stav 6 ovog zakona, investitor plaća naknadu, dok je u stavu 19 propisano da visinu, uslove, način, rokove i postupak plaćanja naknade za komunalno opremanje građevinskog zemljišta, kao i dokaze za ostvarivanje prava iz stava 6 ovog člana, propisuje jedinica lokalne samouprave, uz prethodnu saglasnost Vlade. Članom 240a stav 2 Zakona utvrđen je rok od 90 dana za usklađivanje Odluke o naknadi za komunalno opremanje građevinskog zemljišta sa izmjenama i dopunama Zakona.

U članu 27 stav 1 tačka 5 Zakona o lokalnoj samoupravi propisano je da opština, u skladu sa zakonom i drugim propisima, uređuje građevinsko zemljište, u članu 28 stav 1 tačka 2 istog zakona propisano je da u okviru sopstvenih nadležnosti, opština uređuje, uvodi i utvrđuje sopstvene prihode u skladu sa zakonom dok je članom 38 stav 1 tač. 2 i 8 propisano da Skupština donosi propise i druge opšte akte i uvodi i utvrđuje opštinske poreze, takse, naknade i druge sopstvene prihode.

Članom 25 stav 1 tačka 2 Statuta Opštine Tuzi je propisano da u okviru sopstvenih nadležnosti, opština uređuje, uvodi i utvrđuje sopstvene prihode u skladu sa zakonom, dok je članom 53 stav 1 tačka 2 i 8 propisano da Skupština donosi propise i druge opšte akte, uvodi i utvrđuje opštinske poreze, takse, naknade i druge sopstvene prihode.

Saglasno članu 239 stav 19 Zakona o planiranju prostora i izgradnji objekata, Vlada Crne Gore je aktom broj: 07-5296 od 27. novembra 2020. godine, dala saglasnost na Predlog Odluke o naknadi za komunalno opremanje građevinskog zemljišta.



II	RAZLOZI ZA DONOŠENJE ODLUKE

Skupština Crne Gore je usvojila Zakon o izmjenama i dopunama Zakona o planiranju prostora i izgradnji objekata koji je stupio na snagu i primjenjuje se od 14. avgusta 2020. godine. Ovim zakonom je, između ostalog, izvršena izmjena člana 239 koji predstavlja osnov za donošenje opštinske odluke o naknadi za komunalno opremanje građevinskog zemljišta kao prihoda jedinice lokalne samouprave, čime je proizašla potreba za donošenjem nove odluke.



III	OBJAŠNJENJE OSNOVNIH PRAVNIH INSTITUTA

Poglavlje I - Osnovne odredbe - Članom 1 utvrđeno je da se ovom odlukom propisuju visina, uslovi, način, rokovi i postupak plаćаnjа naknade za komunalno opremanje građevinskog zemljišta, kao i dokazi za ostvarivanje prava na umanjenje naknade.. 
Članom 2 propisano je da se priprema i komunalno opremanje građevinskog zemljišta vrši u skladu sa Programom uređenja prostora, te da se za ove poslove lokalne samouprave plaća naknada.

Poglavlje II - Rodna senzitivnost - Članom 3 sprovedene odredbe Zakona o rodnoj ravnopravnosti.

Poglavlje III - Uslovi i visina - Članom 4 utvrđeno je da investitor plaća naknadu za komunalno opremanje građevinskog zemljišta, koja se obračunava po m2 neto površine objekta i po m2 otvorenog prostora na parceli namijenjenog za obavljanje djelatnosti, na osnovu revidovanog glavnog projekta, a da se obračun površina vrši u skladu sa Pravilnikom o načinu obračuna površine i zapremine objekta.
Članom 5 propisani su kriterijumi na osnovu kojih se utvrđuje visina naknade, a sve u zavisnosti od stepena opremljenosti građevinskog zemljišta, prosječnih troškova komunalnog opremanja građevinskog zemljišta, zona, vrste objekta i učešća investitora u komunalnom opremanju. Stepen opremljenosti građevinskog zemljišta iskazuje se koeficijentom opremljenosti po zonama, na osnovu pripadajuće vrijednost izgrađenih objekata i uređaja komunalne infrastrukture i na osnovu tržišnog kriterijuma vrijednosti lokacije, gdje je vrijednost lokacije srazmjerna njenom položaju, pristupačnosti, obimu i raznolikosti ponude i posebnim pogodnostima za određenu namjenu.
Članom 6 utvrđene su granice zona na osnovu zahvata planskih dokumenata, granica naselja i katastarskih opština, na osnovu kojih su definisane zone sa prostorom koji obuhvataju.
Članom 7 utvrđuju se uslovi pod kojima se omogućava komunalno opremanje građevinskog zemljišta od strane investitora, u kom slučaju se međusobna prava i obaveze investitora i Opštine Tuzi utvrđuju ugovorom. 
Članom 8 iskazani su troškovi komunalnog opremanja po zonama, kao glavni parametar od kojeg zavisi utvđivanje visine naknade. Istim članom propisan je iznos naknade po m2 neto površine objekta, odnosno otvorenog prostora na parceli projektovanog za obavljanje djelatnosti. U pripadajućoj tabeli dat je prikaz visina naknade po zonama, sa jedinstvenom vrijednošću, bez obzira na namjenu objekta.

[bookmark: _Hlk501631145][bookmark: _Hlk501694976]Poglavlje IV - Način, rokovi i postupak plaćanja naknade - Članom 9 propisano je da će nadležni organ za utvrđivanje naknade biti organ lokalne uprave nadležan za poslove izgradnje, imovine i zastupanja, te da se naknada utvrđuje rješenjem ovog organa u skladu sa odredbama člana 239 Zakona o planiranju prostora i izgradnje objekata (“Službeni list Crne Gore” br.64/17, 44/18, 63/18, 11/19 i 82/20) i ove odluke. Ovim članom je propisano da se postupak pokreće podnošenjem zahtjeva za utvrđivanje naknade nadležnom organu  i uz isti dostavlja revidovani idejni, odnosno glavni projekat i izjava revidenta sa potrebnim podacima za obračun naknade, za komunalno opremanje, odnosno oslobođenje ili umanjenje naknade, u skladu sa ovom odlukom i zakonom. Takođe, nakon upisa objekta u katastar nepokretnosti nadležni organ može da u postupku revizije rješenja kojim se utvrđuje naknada, utvrdi konačni iznos naknade u skladu sa zakonom.
Članom 10 propisano je da se odnosi u pogledu obračuna naknade, kao i prava i obaveze između investitora i Opštine uređuju ugovorom koji se zaključuje između istih, prije podnošenja prijave za građenje, a ugovor po potrebi, sadrži i obavezu izmirenja dospjelih potraživanja po ranije zaključenim ugovorima o naknadi. 
Članom 11 propisano je da se nadležni organ stara o izvršenju ugovora i izdaje potvrdu investitoru kao dokaz o regulisanju odnosa u pogledu plaćanja naknade.
Članom 12 utvrđeno je da se naknada plaća u novčanom iznosu (jednokratno ili u jednakim mjesečnim ratama). Ako se investitor u postupku donošenja rješenja ne opredijeli za način plaćanja naknade, plaćanje naknade se utvrđuje u jednokratnom iznosu. Za jednokratno plaćanje utvrđeno je umanjenje za 20 % od obračunate vrijednosti naknade i plaćanje naknade u cjelokupnom iznosu u roku od od 15 (petnaest) dana od dana zaključenja ugovora. Ukoliko se, pak, investitor opredijeli za plaćanje u jednakim mjesečnim ratama, ovaj član daje mogućnost da se naknada za objekte sa kojima investitor rješava stambeno pitanje plaća na period do 10 godina, za objekte do 500 m2 ukupne neto površine na period do 5 godina, a za ostale objekte na period do 3 godina. Ukoliko se investitor odluči za plaćanje naknade u jednakim mjesečnim ratama, prva rata se utvrđuje u visini od 20% od utvrđenog iznosa naknade, a preostali iznos naknade se utvrđuje u jednakim mjesečnim ratama. Ovim članom je propisana mogućnost da investitor, koji se opredjelio da plaća naknadu na rate, može zahtjevati da preostali dio duga po osnovu naknade plati jednokratno, pri čemu će ostvariti pravo na procentualno umanjenje preostalog duga, saglasno umanjenju za jednokratno plaćanje naknade. 
Članom 13 utvrđuju se redovna i zatezna kamata, u slučaju da investitor zakasni sa plaćanjem naknade. Pored toga, utvrđuju se i odgovarajuća sredstva obezbjeđenje plaćanja naknade na rate za pravna lica (neopoziva bankarska garancija „bez prigovora“, bankarska revolving garancija „bez prigovora“, fiducijarni ugovor o prenosu prava svojine na drugu nepokretnost i hipoteka) i fizička lica (hipoteka). Za slučaj obezbjeđenja plaćanja hipotekom, ista se upisuje u katastar samo na nepokretnosti na koje nema tereta i ograničenja u listu nepokretnosti, pri čemu je investitor u obavezi da dostavi i procjenu vrijednosti nepokretnosti na koju je upisana hipoteka izvršena od strane ovlašćenog procjenitelja. Sredstva obezbjeđenja će se aktivira u slučaju kada investitor zakasni sa plaćanjem duže od tri mjeseca, kada će se cjelokupni iznos duga smatrati dospjelim. 
Članom 14 propisano je da komunalno opremanje koje realizuje lokalna samouprava, utvrđuje se u skladu sa Programom uređenja prostora.
Članom 15 utvrđuje se da ako se vrši rekonstrukcija objekta u postojećim gabaritima odnosno rušenje objekta radi izgradnje novog u postojećim gabaritima, kojom se ne dobija novoizgrađena površina, naknada se ne plaća ako nije potrebno dodatno komunalno opremanje građevinskog zemljišta, pod uslovom da je objekat evidentiran u katastru nepokretnosti, katastarski razrađen po posebnim djelovima objekta i bez upisanih terete ,,nema dozvolu” ili ,,nema prijavu građenja’’, te Opština nema obavezu opremanja lokacije investitora. Ovim članom je takođe utvrđeno da ukoliko se vrši rekonstrukcija u smislu dogradnje i nadgradnje objekata, odnosno rušenje radi izgradnje novog objekta u većim gabaritima, za razliku u površini investitor plaća naknadu u skladu sa ovom odlukom. U slučaju da je površina objekta koji se ruši veća od površine objekta koji se gradi, investitor nema pravo na povraćaj razlike vrijednosti naknade.
Članom 16 propisana su umanjenja visine naknade za komunalno opremanje građevinskog zemljišta za određene vrste objekata, kao i uslove pod kojima se ova umanjenja ostvaruju. Propisano je, da je investitor dužan da dostavi izjavu revidenta o ispunjenosti uslova o plaćanju naknade u umanjenom iznosu. Takođe, ako investitor ostvaruje pravo na umanjenje naknade po više osnova, primjenjuje se osnov za umanjenje koji je najpovoljniji po investitora. 

Poglavlje V - Nadzor - Članom 17 utvrđeno je da nadzor nad sprovođenjem ove odluke vrši nadležni organ lokalne uprave za poslove izgradnje, imovine i zastupanja.
Članom 18 propisano je da u slučaju spora u vezi sa realizacijom komunalnog opremanja građevinskog zemljišta, ugovorne strane mogu pokrenuti spor pred nadležnim sudom u Podgorici.
Poglavlje VI - Prelazne i završne odredbe - Članom 19 propisano je da će se po odredbama ove Odluke, ukoliko je to povoljnije za investitora, okončati svi započeti postupci u kojima nije zaključen ugovor.
Članom 20 predloženo je da danom stupanja na snagu ove odluke prestaje da važi Odluka o naknadi za komunalno opremanje građevinskog zemljišta („Službeni list CG – opštinski propisi“, br. 18/19), i da ista stupa na snagu osmog dana od dana objavljivanja u „Službenom listu Crne Gore - opštinski propisi“. 

SKUPSTINA OPSTINE TUZI

n/r g-dinu Fadil Kajoshaj — predsjedniku

PREDMET: Dostava Predloga Odluke sa Izvjestajem o sptovedenoj javnoj taspravi
NAPOMENA: Uvrstiti u dnevni red naredne sjednice Skupstine Opstine
PODNOSILAC PREDMETA: Predsjednik Opstine

OBRADIVAC AKTA: Sekretarijat za planiranje, uredenje prostora i komunalne poslove

Postovani,

Na osnovu ¢lana 60 stav 2 Statuta opstine Tuzi (,,Sluzbeni list CG — opstinski propisi® br. 24/19, 05/20) u prilogu
Vam dostavljam:

- Predlog Odluke o naknadi za komunalno opremanje gradevinskog zemljista.

Za predstavnika predlagaca koji ée uéestvovati u radu Skupstine i njenih radnih tijela prilikom razmatranja ovog
materijala odreduje se Ljeka Ivezaj v.d. sekretara Sekretarijata za planiranje, uredenje prostora i komunalne poslove.

KUVENDIT TE KOMUNES SE TUZIT
n/d Z. Fadil Kajoshaj - Kryetar

LENDA: Dorézimi i Propozimi té Vendimit sé bashku me Raportin nga diskutimi publik i mbajtur
VERE]JT]JE: T¢ pérfshihen né rendin e dités né seancén e rrallés sé¢ Kuvendit t€¢ Komunés
PARASHTRUESI I PROPOZIMIT: Kryetari i Komunés

PERPUNUESI I AKTIT: Sekretariati pér planifikim, rregullim hapésinor dhe puné komunale

I nderuar,

Né bazé té nenit 60 paragrafit 2 té Statutit té komunés sé Tuzit (“Fleta zyrtare e MZ- dispozitat e komunés™ nr.
24/19, 05/20) bashkéngjitur Ju dorézoj:

- Propozimi i Vendimit mbi kompensimin pér pajisjen komunale t€ truallit ndértimor.

Pér pérfagésues té propozuesit i cili do té matté pjesé né punén e Kuvendit dhe trupave punues té tij gjaté shqyrtimit
té kétij materiali, pércaktohet Leka Ivezaj, u.d. sé sekretarit té Sekretariatit pér planifikim, rregullim hapésinor dhe
puné komunale.

S postovanjem,
Me respekt,

IZVJESTAJ O SPROVEDENO] JAVNO]J RASPRAVI NACRTA ODLUKE O NAKNADI
7A KOMUNALNO OPREMANJE GRADEVINSKOG ZEMLJISTA

Zakljuckom br: 01-031/20-10434 od 02.11.2020. godine, Predsjednik Opstine Tuzi, saglasno
odredbama Z.akona o lokalnoj samoupravt i Odluke o ucedéu lokalnog stanovnistva u vrsenju javnth
poslova, utvrdio je Nacrt Odluke o naknadi za komunalno opremanje gradevinskog zemljista sa
Programom javine rasprave, koji je objavljen na web stranici Opstine Tuzi www.tuzLorg.me I putem

e-maila dostavljen odbornicima Skupsune Opsune Tuzt,

Nacrt Odluke o naknadi za komunalno opremanje gradevinskog zemljiSta stavljen je na javou
raspravu u trajanju od 15 dana, pocev od 02.11.2020. godine, zakljucno sa 16.11.2020. godine.

Pisane primjedbe, predloge 1 sugesuje na Nacrt predmetne Odluke, na teritoryn Opstne Tuzi
zainteresovana lica su mogla da dostave u pisanoj formi na adresu Sekretarijat za planiranje, uredenje
prostora i komunalne poslove opstine Tuzi 1 na e-mail adresu tuzi@tuzi.org.me, do isteka roka za

javiu raspravu,

Prema utvrdenom programu, Centralna javna rasprava povodom Nacrta predmetne Odluke
odrzana je 06. novembra u sali Skupsune Opsune Tuzi, sa pocetkom u 10:00 h. Centralnoj javnoj
raspravi su prisustvovali Sekretar Sekretarijata za planiranje, uredenje prostora i komunalne poslove
Opstne Tuzi gospodin Ljeka lveza) koji je wedno trebao vodiu Centralnu javnu raspravu i
})Jtdblu\ nice Sekretarijata DZeneta Pepic i Aida Kujovic. Pored predsta wnika Opstine Tuzy, centralnoy
javnoj raspravi nijesu prisustvovali Odbornicr SkupSune Opstne Tuzi, nit gradani Opsune Tuzi, pa
je 1sta zakljucena oko 11:00 h. Takode, tokom trajanja ¢ jelokupnog perioda predvidenog za javiou
raspravu, na adresu Opstine Tuzi nyje pristigao nijedan pisani prijedlog, primjedba ili sugestija na Nacrt
Odluke o naknadi za komunalno opremanje gradevinskog zemljista.




